ตลาดหุ้นเอเชียเพิ่มขึ้นเช้านี้ นลท.จับตาประชุมซัมมิตทรัมป์-สี จิ้นผิง
ตลาดหุ้นเอเชียเพิ่มขึ้นเช้านี้ นักลงทุนจับตาประชุมซัมมิต ทรัมป์-สี จิ้นผิง ที่จะมีขึ้นในพฤหัสบดีและศุกร์นี้
5 เม.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางของตลาดหุ้นนิวยอร์ก โดยได้รับแรงหนุนจากข้อมูลเศรษฐกิจที่แข็งแกร่งของสหรัฐ ซึ่งรวมถึงยอดขาดดุลการค้าที่ลดลงอย่างมากในเดือนก.พ.
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,900.70 จุด เพิ่มขึ้น 90.45 จุด, ดัชนี SSE Composite ตลาดหุ้นจีนเปิดวันนี้ที่ 3,235.66 จุด เพิ่มขึ้น 13.15 จุด, ดัชนี HSI ตลาดหุ้นฮ่องกงเปิดวันนี้ที่ 24,370.95 จุด เพิ่มขึ้น 109.47 จุด, ดัชนี TAIEX ตลาดหุ้นไต้หวันเปิดวันนี้ที่ 9,856.44 จุด เพิ่มขึ้น 44.92 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,161.90 จุด เพิ่มขึ้น 0.80 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,176.91 จุด ลดลง -2.15 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,745.63 จุด ลดลง -1.56 จุด
ทั้งนี้ นักลงทุนจับตาการเปิดเผยรายงานการประชุมของธนาคารกลางสหรัฐ (เฟด) ประจำวันที่ 14-15 มี.ค. ในเช้าวันพฤหัสบดีตามเวลาไทย เพื่อหาสัญญาณบ่งชี้การปรับขึ้นอัตราดอกเบี้ยของเฟด รวมถึงการประชุมซัมมิตระหว่างประธานาธิบดีโดนัลด์ ทรัมป์ แห่งสหรัฐ และประธานาธิบดีสี จิ้นผิง ของจีน จะมีขึ้นในพฤหัสบดีและศุกร์นี้